7. ΝΟΜΟΘΕΤ.ΔΙΑΤΑΓΜΑ υπ' αριθ.585 της 31 Μαρτ./7 Απρ.1948 Περί εγγραφής υποθήκης επί πλοίων κατά παρέκκλισιν των διατάξεων των άρθρων 245 και 252 του Εμπορικού Νόμου. Άρθρ.1.-1.Επιτρέπεται όπως κατά παρέκκλισιν των διατάξεων των άρθρων 245 και 252 του Εμπορικού Νόμου συνιστάται υποθήκη και επί μη ειδικώς καθοριζομένου δια της συμβάσεως πλοίου εφ' όσον δια της συμβάσεως παρέχεται υπό του πλοιοκτήτου η συναίνεσις προς εγγραφήν υποθήκης επί μέλλοντος να αγορασθή ή ναυπηγηθή πλοίου του.  2.Η εφαρμογή της διατάξεως της προηγουμένης παραγράφου χωρεί μόνον όταν η υποθήκη αύτη συνιστάται υπέρ του Δημοσίου προς εξασφάλισιν της εγγυήσεως την οποίαν τούτο παρέχει προς τρίτους δια την επί πιστώσει του όλου ή μέρους του τμήματος αυτού αγοράν υπό του πλοιοκτήτου άλλου πλοίου.  3.Η υποθήκη εγγράφεται επί του όλου ή μέρους του πλοίου άμα τη νηολογήσει του αγοραζομένου ή ναυπηγουμένου πλοίου επ' ονόματι του πλοικτήτου υπέρ ου παρεσχέθη η εγγύησις. 4.Η υποθήκη εγγράφεται εις τα υποθηκολόγια επί τη αιτήσει του Ελληνικού Δημοσίου, εκπροσωπουμένου εν προκειμένω υπό του Υπουργού της Εμπορικής Ναυτιλίας, βάσει: α)Κεκυρωμένου αντιγράφου ή αποσπάσματος του μεταξύ του Ελληνικού Δημοσίου και του πλοιοκτήτου υπογραφέντος συμφωνητικού εγγυοδοσίας και συστάσεως της υποθήκης ταύτης επί μη ειδικώς καθορισθέντος πλοίου.  β)Κεκυρωμένου αντιγράφου ή αποσπάσματος του μεταξύ του Έλληνος πλοιοκτήτου και του αλλοδαπού Δημοσίου (πωλητού) υπογραφέντος αγοραπωλητηρίου συμβολαίου πλοίου ή υποθηκοσυμφώνου περιέχοντος τους όρους της αγοράς και εξοφλήσεως του υπολοίπου μέρους της αξίας του πλοίου, και  γ)Περιλήψεως περιλαμβανούσης τα εκ του νηολογίου προκύπτοντα και κατά το άρθρον 252 του Ε.Ν. απαιτούμενα χαρακτηριστικά ταυτότητος του αγοραζομένου ή ναυπηγουμένου πλοίου εφ' ου εγγράφεται η υποθήκη. Σελ.75 Εμπορικός Νόμος 11.Α.α.6-7 Άρθρ.2.-Ο παρών Νόμος, ου η ισχύς άρχεται από της δημοσιεύσεώς του εις την Εφημερίδα της Κυβερνήσεως, έχει εφαρμογήν και δια τας προ της ισχύος αυτού γενομένας συμβάσεις μεταξύ του Ελληνικού Δημοσίου και Ελλήνων πλοιοκτητών δια τας υπό τούτων γενομένας αγοράς πλοίων από την Αμερικανικήν Κυβέρνησιν εγγυήσει του Ελληνικού Δημοσίου. 